b"\n_START_ARTICLE_\nVerd de Par\xc3\xads\n_START_SECTION_\nPreparaci\xc3\xb3\n_START_PARAGRAPH_\nVa ser preparat primer cap a l'any 1814._NEWLINE_El verd Par\xc3\xads es prepara combinant acetat de coure (II) i tri\xc3\xb2xid ars\xc3\xa8nic.\n_START_SECTION_\nUsos\n_START_PARAGRAPH_\nEl verd de Par\xc3\xads es va fer servir per matar rates a les clavequeres de Par\xc3\xads i d'aix\xc3\xb2 li ve el nom. A Am\xc3\xa8rica, i a tot arreu, es va fer servir com insecticida cap a 1900 i es barrejava amb arseniat de plom. A la d\xc3\xa8cada de 1940 es va utilitzar ruixat des d'avions per combatre la mal\xc3\xa0ria. Va ser un pigment popular per usar-lo en la pintura dels vaixells contra els percebes que s'hi fixen. El seu \xc3\xbas com insecticida va acabar quan arrib\xc3\xa0 el DDT que \xc3\xa9s menys t\xc3\xb2xic. Com a pigment el verd de Par\xc3\xads va ser popular entre els pintors art\xc3\xadstics donant un color base anomenat verd maragda encara no superat pels pigments moderns. Va ser el pigment preferit de C\xc3\xa9zanne i domina en moltes de les seves obres. Tamb\xc3\xa9 el feia servir van Gogh. C\xc3\xa9zanne desenvolup\xc3\xa0 una diabetis severa producte de l'enverinament amb ars\xc3\xa8nic i tamb\xc3\xa9 la ceguesa de Monet i els trastorns neurol\xc3\xb2gics de Van Gogh \xc3\xa9s probable que hi estiguin relacionats a la vegada que amb l'\xc3\xbas de pigments basats en mercuri.\n_START_SECTION_\nPigments relacionats\n_START_PARAGRAPH_\nCompostos naturals similars s\xc3\xb3n els minerals Calcofil\xc2\xb7lita Cu\xe2\x82\x81\xe2\x82\x88Al\xe2\x82\x82(AsO\xe2\x82\x84)\xe2\x82\x83(SO\xe2\x82\x84)\xe2\x82\x83(OH)\xe2\x82\x82\xe2\x82\x87\xc2\xb736(H\xe2\x82\x82O), Conicalcita CaCu(AsO\xe2\x82\x84)(OH), Cornubita Cu\xe2\x82\x85(AsO\xe2\x82\x84)\xe2\x82\x82(OH)\xe2\x82\x84\xc2\xb7(H\xe2\x82\x82O), Cornwal\xc2\xb7lita Cu\xe2\x82\x85(AsO\xe2\x82\x84)\xe2\x82\x82(OH)\xe2\x82\x84\xc2\xb7(H\xe2\x82\x82O), and Liroconita Cu\xe2\x82\x82Al(AsO\xe2\x82\x84)(OH)\xe2\x82\x84\xc2\xb74(H\xe2\x82\x82O). Tenen colors que van del blau verd\xc3\xb3s al verd grog\xc3\xb3s."